**PASKAIDROJUMA RAKSTS**

**Gulbenes novada domes 2024.gada \_\_.septembra saistošajiem noteikumiem Nr. \_\_ “Grozījumi Gulbenes novada pašvaldības domes 2015.gada 28.maija saistošajos noteikumos Nr.18 “Par aizliegumu ģenētiski modificēto kultūraugu audzēšanai Gulbenes novada teritorijā””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Ģenētiski modificēto organismu aprites likuma 22. panta otrā daļa nosaka, ka pašvaldība ar pašvaldības saistošajiem noteikumiem var noteikt aizliegumu ģenētiski modificēto kultūraugu audzēšanai attiecīgajā administratīvajā teritorijā. Minēto jautājumu Gulbenes novada pašvaldībā regulē Gulbenes novada pašvaldības domes 2015.gada 28.maija saistošie noteikumi Nr.18 “Par aizliegumu ģenētiski modificēto kultūraugu audzēšanai Gulbenes novada teritorijā”. Šo saistošo noteikumu izdošanas tiesiskajā pamatojumā cita starpā ir norādīta atsauce arī spēku zaudējušā likuma “Par pašvaldībām” 43. panta pirmās daļas 13. punktu.  Pārskatot Gulbenes novada pašvaldības domes 2015.gada 28.maija saistošos noteikumus Nr.18 “Par aizliegumu ģenētiski modificēto kultūraugu audzēšanai Gulbenes novada teritorijā”, nepieciešams izdarīt grozījumus saistošo noteikumu izdošanas tiesiskajā pamatojumā (saglabājot tikai atsauci uz speciālo tiesību normu Ģenētiski modificēto organismu aprites likumā) un 3.punktā, tādejādi nodrošinot to atbilstību spēkā esošo normatīvo aktu regulējumam.  Ņemot vērā minēto, ir sagatavoti attiecīgi grozījumi Gulbenes novada pašvaldības domes 2015.gada 28.maija saistošajos noteikumos Nr.18 “Par aizliegumu ģenētiski modificēto kultūraugu audzēšanai Gulbenes novada teritorijā”. |
| 2. Fiskālā ietekme uz pašvaldības budžetu | Saistošo noteikumu īstenošana neatstās fiskālo ietekmi uz pašvaldības budžetu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – nav;  3.2. ietekme uz vidi – nav  3.3. ietekme uz iedzīvotāju veselību – nav;  3.4. ietekme uz uzņēmējdarbības vidi pašvaldības teritorijā – nav;  3.5. ietekme uz konkurenci – nav. |
| 4. Ietekme uz administratīvajām procedūrām un to izmaksām | Saistošajiem noteikumiem nav ietekmes uz līdzšinējām administratīvajām procedūrām vai to izmaksām, jo tās netiek mainītas, proti, administratīvās procedūras notiek Ģenētiski modificēto organismu aprites likuma noteiktajā kārtībā. |
| 5. Ietekme uz pašvaldības funkcijām un cilvēkresursiem | Saistošie noteikumi ir izstrādāti, lai tāpat kā līdz šim turpinātu izpildīt pašvaldības autonomo funkciju - veicināt dabas kapitāla ilgtspējīgu pārvaldību un apsaimniekošanu.  Saistošo noteikumu īstenošanā nav nepieciešami papildus pašvaldības cilvēkresursi. |
| 6. Informācija par izpildes nodrošināšanu | Ģenētiski modificēto organismu apriti regulējošo normatīvo aktu izpildi atbilstoši kompetencei uzrauga un kontrolē Pārtikas un veterinārais dienests, Valsts vides dienests, Valsts augu aizsardzības dienests un Valsts darba inspekcija. Saistošo noteikumu izpildē pašvaldībā netiks veidotas jaunas institūcijas. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8.Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par Saistošajiem noteikumiem un dotu iespēju izteikt viedokli, saistošie noteikumi no 2024.gada 5.septembra līdz 2024.gada 18.septembrim tika publicēti Gulbenes novada pašvaldības mājaslapā <https://www.gulbene.lv/lv> sadaļā “Saistošie noteikumi - projekti”. |

Gulbenes novada pašvaldības domes priekšsēdētājs A. Caunītis